Šaritės
Šaritės (pranc. Filles de la charité de Saint Vincent de Paul, FdC, čia pranc. charite, 'gailestingumas, labdara') – katalikų gailestingųjų seserų kongregacija, įsteigta Prancūzijoje XVII a. Šv. Vincento Pauliečio (1581–1660) ir Šv. Louise de Marillac. Jos narės dar vadinamos vincentietėmis. Priklauso misionierių jurisdikcijai, veikia jų generolų valdžioje. Šaritės neduoda vienuolių įžadų, veikia kaip apaštalinio gyvenimo draugija. Užsiima neturtingųjų ir ligonių globa, yra daug nusipelniusios ligonių slaugymu.